Ελεύθερο πρόγραμμα σύνθεσης & επεξεργασίας μουσικού κειμένου

Retrieved from http://musescore.org on Τετ, 07/27/2011

#

# Εγχειρίδιο

(Μετάφραση: Ιόνιο Πανεπιστήμιο, Τμήμα Μουσικών Σπουδών)

Αυτό το εγχειρίδιο είναι για εκδόσεις 0.9.2 και επόμενες, του MuseScore. Προκειμένου να βοηθήσετε στη βελτίωση ή στη μετάφραση του εγχειριδίου, γράψτε ένα μήνυμα στο MuseScore documentation forum και κάντε αίτηση για να συνεισφέρετε και εσείς στο εγχειρίδιο.

# Ξεκινώντας

Αυτό το κεφάλαιο σας βοηθά να εγκαταστήσετε και να τρέξετε το MuseScore για πρώτη φορά. Το κεφάλαιο αυτό θα σας δείξει επίσης πως να δημιουργήσετε νέα παρτιτούρα.

# Εγκατάσταση

### Windows

Μπορείτε να βρείτε το αρχείο εγκατάστασης των Windows στη σελίδα Κατεβάστε το του MuseScore. Πατήστε στο σύνδεσμο για να ξεκινήσει το κατέβασμα. Ο περιηγητής του διαδυκτύου σας θα επιβεβαιώσει ότι θέλετε να κατεβάσετε αυτό το αρχείο. Πατήστε "Αποθήκευση Αρχείου".

Όταν τελειώσει το κατέβασμα, κάντε διπλό κλικ στο αρχείο για να ξεκινήσει η εγκατάσταση. Τα Windows μπορεί να ανοίξουν ένα παράθυρο ασφαλείας και να σας ρωτήσουν για μια επιβεβαίωση πριν ξεκινήσουν να τρέχουν το πρόγραμμα. Επιλέξτε "Εκτέλεση" για να συνεχιστεί η διαδικασία.

Ο εγκαταστάτης του προγράμματος προτείνει να κλείσετε όλες τις εφαρμογές πριν συνεχίσετε. Αφού κλείσετε όλε τις υπόλοιπες εφαρμογές πατήστε "Επόμενο" για να συνεχίσετε.

Ο βοηθός εγκατάστασης θα σας δείξει τους όρους της άδειας ελεύθερου λογισμικού, τους οποίους μπορείτε να διαβάσετε. Πατήστε "Αποδέχομαι" για να συνεχίσετε.

Κατόπιν επιβεβαιώνει την τοποθεσία που θα εγκατασταθεί το MuseScore. Άμα εγκαθιστάτε μία νεότερη έκδοση του MuseScore αλλά θέλετε να κρατήσετε και κάποια παλαιότερη έκδοση στον υπολογιστή σας, τότε πρέπει να αλλάξετε την τοποθεσία εγκατάστασης. Αλλιώς πατήστε "Επόμενο" για να συνεχίσετε.

Έπειτα επιβεβαιώνει το όνομα για τον φάκελο του MuseScore που θα εμφανίζεται στη λίστα των προγραμμάτων του μενού "Έναρξη" των Windows. Πατήστε "Εγκατάσταση" για να συνεχίσετε.

Δώστε στον εγκαταστάτη του προγράμματος λίγα λεπτά προκειμένου να εγκαταστήσει όλα τα απαραίτητα αρχεία και τις ρυθμίσεις. Όταν τελειώσει, πατήστε "Κλείσιμο" για να βγείτε από τον εγκαταστάτη. Αν επιθυμείτε, μπορείτε τώρα να διαγράψετε το αρχείο του εγκαταστάτη που κατεβάσατε.

#### Εκκίνηση του MuseScore

Για να εκκινήσετε το MuseScore επιλέξτε ``Εκκίνηση` → `Όλα τα Προγράμματα` → `MuseScore 0.9` → `MuseScore``.

Έπειτα από μερικά δευτερόλεπτα το MuseScore θα ανοίξει με την παρτιτούρα δείγμα. Πειραματιστείτε ελεύθερα με την παρτιτούρα δείγμα για να πάρετε μια πρώτη γεύση του προγράμματος. Έπειτα μπορεί να θέλετε να δημιουργήσετε την δική σας παρτιτούρα.

### MacOSX

#### Εγκατάσταση

Θα βρείτε το αρχείο Mac dmg στη σελίδα Κατεβάστε το. Πατήστε τον σύνδεσμο για να ξεκινήσει το κατέβασμα. Αφού ολοκληρωθεί η διαδικασία, το αρχείο dmg θα τοποθετηθεί στην επιφάνεια εργασίας σας ως "MuseScore-0.9.5" και θα εμφανιστεί ο εγκαταστάτης.

Πάρτε το εικονίδιο του MuseScore και τοποθετήστε το στο εικονίδιο του Φακέλου Εφαρμογών. Εάν δεν είστε διαχειριστής, το MacOSX θα σας ζητήσει το συνθηματικό.
Τώρα μπορείτε να ξεκινήσετε το MuseScore από τις Εφαρμογές ή το SpotLight.

#### Απεγκατάσταση

Απλώς διαγράψτε το MuseScore από τον φάκελο Εφαρμογών.

### Linux

Παρακαλώ κοιτάξτε στη σελίδα Κατεβάστε το για οδηγίες που αφορούν το MuseScore στα Linux. Παρέχονται πακέτα για Debian, Ubuntu, Fedora και PCLinuxOS. Άλλες διανομές μπορεί να απαιτήσουν από εσάς να φτιάξετε την εφαρμογή από την πηγή. Για οδηγίες συγκεκριμένα για το Fedora βλέπε παρακάτω.

### Fedora

1. Εισάγετε το κλειδί GPG:

       su
       rpm --import http://prereleases.musescore.org/linux/Fedora/RPM-GPG-KEY-Seve

2. Πηγαίνετε στη σελίδα κατεβάστε το της ιστοσελίδας του MuseScore. Κάντε κλικ στον σύνδεσμο για τη σταθερή λήψη Fedora και επιλέξτε το σωστό πακέτο rpm για την αρχιτεκτονική σας
3. Ανάλογα με την αρχιτεκτονική σας, χρησιμοποιήστε μια από τις δύο σειρές εντολών για την εγκατάσταση του MuseScore
   - για arch i386

         su
         yum localinstall musescore-0.9.4-1.fc10.i386.rpm

   - ή για arch x86_64

         su
         yum localinstall musescore-0.9.4-1.fc10.x86_64.rpm

Εάν αντιμετωπίζετε δυσκολία με τον ήχο, βλέπε Fedora 11 and sound.

# Αρπισμοί

Οι Αρπισμοί τοποθετούνται με το σύρσιμο ενός συμβόλου αρπισμού, από την παλέτα αρπισμών, σε μια νότα μιας συγχορδίας.

Στην έκδοση 0.9.5 ή σε επόμενες εκδόσεις, μπορείτε να επεξεργαστείτε την έκταση ενός αρπισμού κάνοντας διπλό κλικ πάνω σε αυτόν και σέρνοντας το κουτάκι προς τα πάνω ή προς τα κάτω

# Στοιχειώδη

Το προηγούμενο κεφάλαιο "Ξεκινώντας" σας καθοδηγεί μέσω της λειτουργίας Εγκατάσταση και σας δείχνει τη διαδικασία για δημιουργία νέας παρτιτούρας. Το κεφάλαιο "Στοιχειώδη" παρέχει μια επισκόπηση του MuseScore και περιγράφει τις γενικές μεθόδους αλλληλεπίδρασης με την παρτιτούρα.

# Εισαγωγή νοτών

Οι νότες εισάγονται με `Λειτουργία εισαγωγής νοτών`. Αρχικά επιλέξτε μια νότα ή μια παύση ως την εισαγωγική (νότα ή παύση) του μέτρου. Όταν εισάγετε νότες, συνήθως αντικαθιστάτε τις υπάρχουσες νότες ή τις παύσεις. Επομένως η αξία του μέτρου δεν αλλάζει.

- ``N``: εισαγωγή στην `Λειτουργία εισαγωγής νοτών`.
- ``Escape``: απομάκρυνση από την `Λειτουργία εισαγωγής νοτών`.

Αφού εισέρθετε στην `Λειτουργία εισαγωγής νοτών` θα πρέπει να επιλέξετε την διάρκεια της νότας. Η επιλογή της διάρκειας γίνεται από την παλέτα ή από τη σχετική συντόμευση του πληκτρολογίου.

Στην έκδοση 0.9.4 και στις επόμενες εκδόσεις οι συντομεύσεις του πληκτρολογίου για την επιλογή της διάρκειας της νότας είναι οι εξής:

- ``1``: Εξηκοστό τέταρτο (semi-demi-semiquaver)
- ``2``: Τριακοστό δεύτερο (demi-semiquaver)
- ``3``: Δέκατο έκτο (semiquaver)
- ``4``: Όγδοο (quaver)
- ``5``: Τέταρτο (crochet)
- ``6``: Μισό (minim)
- ``7``: Ολόκληρο (semibreve)
- ``8``: Breve
- ``9``: Longa
- ``.``: Στιγμή διαρκείας

Στην έκδοση 0.9.3 και στις προηγούμενες εκδόσεις οι διάρκειες των νοτών συνδέονται με δύο κουμπιά:

- ``Alt`+`1``: Τέταρτο (crochet)
- ``Alt`+`2``: Όγδοο (quaver)
- ``Alt`+`3``: Δέκατο έκτο (semiquaver)
- ``Alt`+`4``: Τριακοστό δεύτερο (demi-semiquaver)
- ``Alt`+`5``: Εξηκοστό τέταρτο (semi-demi-semiquaver)
- ``Alt`+`6``: Ολόκληρο (semibreve)
- ``Alt`+`7``: Μισό (minim)
- ``.``: Στιγμή διαρκείας

Οι νότες εισάγονται με την αντίστοιχη πληκτρολόγηση των: ``C`` ``D`` ``E`` ``F`` ``G`` ``A`` ``B`` ``C``

``Space`` δημιουργεί παύση: ``C` `D` `Space` `E``. Σημειώστε ότι η διάρκεια που επιλέγετε για τις νότες (νότες τετάρτων/crochet σε αυτό το παράδειγμα) καθορίζουν επίσης και την διάρκεια της παύσης (παύση τετάρτου/crochet)

Οι νότες προστίθενται σε συγχορδίες με το παρατεταμένο κράτημα των ``Shift`` και την εισαγωγή του ονόματος της νότας: ``C`` ``D`` ``Shift`+`F`` ``Shift`+`A` `E` `F``

Προσθέστε τη στιγμή διαρκείας στη νότα: ``5`` ``.`` ``C`` ``4`` ``D`` ``E`` ``F`` ``G`` ``A`` (Σημείωση: η έκδοση 0.9.3 και οι προηγούμενες αξιοποιούν διαφορετικές συντομογραφίες στο πληκτρολόγιο για την αλλαγή της διάρκειας μιας νότας. Για περισσότερες πληροφορίες βλέπε παραπάνω)

Για να αλλάξετε οκτάβες, χρησιμοποιείστε τους παρακάτω συνδυασμούς:

- ``Ctrl`+`Up`` (Mac: ``⌘`+`Up``): Η νότα κατά μια οκτάβα επάνω.
- ``Ctrl`+`Down`` (Mac: ``⌘`+`Down``): Η νότα κατά μια οκτάβα κάτω.

Άλλες εντολές επεξεργασίας:

- ``x``: Αλλαγή της κατεύθυνσης του στελέχους της νότας.
- ``Shift`+`x``: Μετακίνηση της κεφαλής της νότας στην αντίθετη πλευρά του στελέχους.

### Πληκτρολόγιο MIDI

Μπορείτε επίσης να εισάγετε τονικά ύψη με τη χρήση πληκτρολογίου MIDI σε Windows ή Linux στην έκδοση 0.9.4. Το πληκτρολόγιο MIDI για την έκδοση 0.9.3 ή για προηγούμενες εκδόσεις υποστηρίζεται μόνο στο Linux .

1. Συνδέστε το πληκτρολόγιο MIDI με τον υπολογιστή και ανάψτε τον διακόπτη του πληκρολογίου
2. Εκκίνηση του MuseScore
3. Δημιουργία νέας παρτιτούρας
4. Κάντε κλικ για να επιλέξετε την παύση στο μέτρο 1 έτσι ώστε να υποδείξετε από που θέλετε να ξεκινήσει η εισαγωγή νοτών
5. Πιέστε N για να ξεκινήσετε την λειτουργία εισαγωγής νοτών
6. Επιλέξτε μια διάρκεια νότας, για παράδειγμα τέταρτο (crochet), όπως περιγράφεται παραπάνω
7. Πιέστε μια νότα στο πληκτρολόγιο MIDI, και παρατηρήστε ότι το τονικό ύψος προστίθεται στην παρτιτούρα σας

Σημείωση: το πληκτρολόγιο MIDI εισάγει μια νότα ή συγχορδία κάθε φορά. Αυτή η λειτουργία της εισαγωγής νοτών (συχνά αποκαλέιται "εισαγωγή βήμα προς βήμα (step-time entry)" είναι γρήγορη και αξιόπιστη. Ορισμένα λογισμικά σημειογραφίας προσπαθούν να ερμηνεύσουν την "εισαγωγή σε πραγματικό-χρόνο (real-time entry)" όπου ο μουσικός παίζει ένα πέρασμα και το λογισμικό προσπαθεί να δημιουργήσει τη σημειογραφία. Ωστόσο, τα αποτελέσματα είναι συχνά αναξιόπιστα, ακόμα και όταν πρόκειται για το παίξιμο ενός δεξιοτέχνη μουσικού που χρησιμοποιεί ακριβό λογισμικό. Το MuseScore εστιάζει σε πιο αξιόπιστες μορφές εισαγωγής νοτών.

Εάν έχετε πολλές συσκευές MIDI συνδεδεμένες με τον υπολογιστή σας, ενδέχεται να χρειαστεί να ενημερώσετε το MuseScore για το ποιά από αυτές είναι το πληκτρολόγιο MIDI. Εάν χρησιμοποιείτε την έκδοση 0.9.6 ή κάποια επόμενη, πηγαίνετε στο ``Επεξεργασία` → `Προτιμήσεις...` → `I/O` tab` και επιλέξτε τη συσκευή σας από το τμήμα με τίτλο "Choose PortMidi input device" (Επιλέξτε συσκευή εισόδου PortMidi).

### Χρώματα

Το MuseScore χρωματίζει τις εκτός-ορίων νότες ως κίτρινες ή κόκκινες στις εκδόσεις 0.9.5 ή σε επόμενες εκδόσεις. Οι νότες πάνω ή κάτω από την άνετη περιοχή για έναν ερασιτέχνη εμφανίζονται κίτρινες, οι νότες πέρα από την άνετη περιοχή για έναν επαγγελματία εμφανίζονται κόκκινες. Τα χρώματα είναι μόνο για ενημέρωση και εμφανίζονται στην οθόνη του υπολογιστή, αλλά δεν εμφανίζονται σε τυπωμένα αντίτυπα της παρτιτούρας σας. Για να απενεργοποιήσετε τα χρώματα στις νότες στις εκδόσεις 0.9.6 ή σε επόμενες εκδόσεις επιλέξτε ``Επεξεργασία` → `Προτιμήσεις...``, κάντε κλικ στην ετικέτα ``Εισαγωγή Νοτών``, και ξεμαρκάρετε το "Χρώμα στις νότες που βρίσκονται εκτός χρηστικού ορίου για το τονικό ύψος".

#### External links

- Video tutorial: Note entry basics

# Λειτουργία Επεξεργασίας

Η επεξεργασία πολλών στοιχείων της παρτιτούρας γίνεται με `Λειτουργία Επεξεργασίας` :

- ``Double Click``: Ξεκινά τη `Λειτουργία Επεξεργασίας`
- ``Escape``: Σταματά τη `Λειτουργία Επεξεργασίας`

Κάποια στοιχεία (όπως π.χ. η σύζευξη) εμφανίζουν κουτάκια στη λειτουργία επεξεργασίας, τα οποία μπορούν να μετακινηθούν με το σύρσιμο του ποντικιού ή με σχετικές λειτουργίες του πληκτρολογίου.

Σύζευξη στη `Λειτουργία Επεξεργασίας`:

Διαθέσιμες λειτουργίες πληκτρολογίου:

- ``Left``: Μετακινεί το κουτάκι αριστερά
- ``Right``: Μετακινεί το κουτάκι δεξιά
- ``Up``: Μετακινεί το κουτάκι προς τα πάνω
- ``Down``: Μετακινεί το κουτάκι προς τα κάτω
- ``Ctrl`+`Left`` (Mac: ``⌘`+`Left``): Μετακινεί το κουτάκι αριστερά
- ``Ctrl`+`Right`` (Mac: ``⌘`+`Right``): Μετακινεί το κουτάκι δεξιά
- ``Ctrl`+`Up`` (Mac: ``⌘`+`Up``): Μετακινεί το κουτάκι προς τα πάνω
- ``Ctrl`+`Down`` (Mac: ``⌘`+`Down``): Μετακινεί το κουτάκι προς τα κάτω
- ``Shift`+`Left``: Μετακινεί την άγκυρα του σημάδιού του κουτιού αριστερά
- ``Shift`+`Right``: Μετακινεί την άγκυρα του σημαδιού του κουτιού δεξιά
- ``Tab``: Οδηγεί στο επόμενο κουτάκι

Βλέπε επίσης : Επεξεργασία Κειμένου, Σύζευξη, Αγκύλη, Γραμμές

# Επεξεργασία μέτρων

### Προσθήκη

Για να προσθέσετε ένα μέτρο στο τέλος του κομματιού, πιέστε ``Ctr`+`B`` (Mac: ``⌘`+`B``). Για να προσθέσετε πολλά μέτρα, χρησιμοποιήστε το μενού ``Δημιουργία` → `Μέτρα` → `Προσθήκη Μέτρων...``.

### Εισαγωγή

Αρχικά επιλέξτε ένα μέτρο, και στη συνέχεια πιέστε ``Ins`` προκειμένου να εισάγετε ένα νέο κενό μέτρο πριν από αυτό που έχετε επιλέξει. Για να εισάγετε περισσότερα μέτρα χρησιμοποιήστε το μενού ``Δημιουργία` → `Μέτρα` → `Εισαγωγή Μέτρων...``.

### Διαγραφή

Πρώτα επιλέξτε το μέτρο και μετά πιέστε ``Ctr`+`Del`` (Mac: ``⌘`+`Fn`+`Backspace``).
Για την έκδοση 0.9.5 καθώς και για προηγούμενες, η διαδικασία είναι διαφορετική. Πιέστε ``Ctr`` (Mac: ``⌘``) στο πληκτρολόγιο, καθώς κάνετε κλικ σε ένα κενό μέρος του μέτρου με το ποντίκι. Το μέτρο μαρκάρεται με διακεκομένη γραμμή καταδεικνύοντας ότι έχετε επιλέξει ένα συγκεκριμένο "χρονικό σημείο" του μέτρου. Πιέστε ``Ctr`+`Click`` (Mac: ``⌘`+`Click``) προκειμένου να επιλέξετε και άλλα μέτρα. Αν πατήσετε ``Del`` (Mac: ``Fn`+`Backspace``) σβήνονται τα μέτρα που έχετε επιλέξει.

### Ιδιότητες

Για να επεξεργαστείτε τις ιδιότητες ενός μέτρου κάντε δεξί κλικ σε ένα κενό σημείο του μέτρου και επιλέξτε ``Ιδιότητες Μέτρου...``.

#### Πεντάγραμμα

Η ιδιότητα Ορατό σας επιτρέπει να εμφανίσετε ή να αποκρύψετε τις νότες και τις διαστολές του τρέχοντος μέτρου. Η ιδιότητα Χωρίς Στέλεχος σας επιτρέπει να εμφανίζετε ή να αποκρύπτετε όλα τα στελέχη των νοτών του τρέχοντος μέτρου. Στις νότες, η αξία των οποίων προσδιορίζεται μόνο από ένα στέλεχος νότας, όπως τα μισά και τα τέταρτα, εμφανίζεται μόνο η κεφαλή της νότας, όταν αυτές σημειώνονται χωρίς στέλεχος .

#### Διάρκεια

Η Κατ' όνομα διάρκεια είναι η ετικέτα χρόνου που εμφανίζεται στην παρτιτούρα. Μπορείτε να αλλάξετε την Τρέχουσα διάρκεια ενός μέτρου σε οτιδήποτε, ανεξάρτητα από την ετικέτα χρόνου που εμφανίζεται στην παρτιτούρα. Κανονικά η κατ' όνομα και η τρέχουσα διάρκεια του μέτρου ταυτίζονται. Ένα ελλιπές μέτρο ωστόσο μπορεί να είναι μικρότερης διάρκειας από αυτό που ορίζει η τρέχουσα διάρκεια.

Στην παρακάτω φιγούρα, το ελλιπές τέταρτο (crochet) έχει κατ' όνομα διάρκεια μέτρου 4/4 αλλά τρέχουσα διάρκεια 1/4. Τα μέτρα στο κέντρο έχουν και κατ' όνομα και τρέχουσα διάρκεια 4/4. Το επιπλέον μέτρο στο τέλος με μόνο μια νότα παρεστιγμένου μισού (dotted minum), έχει τρέχουσα διάρκεια 3/4.

#### Μη ομαλά

Ένα "μη ομαλό" μέτρο δεν υπολογίζεται στην αρίθμηση μέτρων. Γενικά το ελλιπές μέτρο χαρακτηρίζεται ως "μη ομαλό". Εάν χρησιμοποιείτε την 0.9.4 έκδοση ή κάποια προηγούμενη και επισημάνετε κάποιο μέτρο ως μη ομαλό, θα πρέπει ενδεχομένως να σώσετε και να ξαναφορτώσετε την παρτιτούρα πριν οι αριθμοί των μέτρων εμφανίσουν την αλλαγή.

#### Μέτρηση επαναλήψεων

Εάν το μέτρο είναι το τελευταίο από μια επανάληψη μπορείτε να ορίσετε το πλήθος των επαναλήψεων.

#### Διαχωρισμός παύσης πολλών μέτρων

Αυτή η ιδιότητα διαχωρίζει μια παύση πολλών μέτρων στο τρέχον μέτρο. Αυτή η επιλογή θα πρέπει να ελέγχεται πριν ενεργοποιήσετε την επιλογή "Δημιουργία παύσεων πολλών μέτρων" στο ``Στυλ` → `Επεξεργασία Γενικού Στυλ``.

Η έκδοση 0.9.6 και οι επόμενες εκδόσεις διαχωρίζουν αυτόματα τα πολλά μέτρα σε σημαντικές αλλαγές, όπως σημείο πρόβας, αλλαγές χρόνου, διπλές γραμμές, κτλ.

#### Αρίθμηση

Το MuseScore αριθμεί αυτόματα το πρώτο μέτρο κάθε συστήματος, αλλά είναι δυνατές ακόμα περισσότερες επιλογές αρίθμησης. Από το κύριο μενού επιλέξτε ``Στυλ` → `Επεξεργασία Στυλ``. Στο αριστερό παράθυρο επιλέξτε "Αριθμοί". Στο κάτω μισό του δεξιού παραθύρου βρίσκεται το τμήμα "Αριθμοί Μέτρων".

Μαρκάρετε το κουτάκι δίπλα στο "Αριθμοί Μέτρων" ("Bar Numbers") για να ενεργοποιήσετε αυτόματα τους αριθμούς μέτρων.
Μαρκάρετε το "εμφάνιση πρώτο" εάν θέλετε να αριθμήσετε το πρώτο μέτρο.
Μαρκάρετε το "όλα τα πεντάγραμμα" εάν θέλετε αριθμούς σε όλα τα πεντάγραμμα, αλλιώς οι αριθμοί μέτρων θα εμφανίζονται μόνο στο επάνω πεντάγραμμο κάθε συστήματος.
Επιλέξτε εμφάνιση αριθμών σε "όλα τα συστήματα", το οποίο αριθμεί το πρώτο μέτρο κάθε γραμμής, ή εμφανίζει αριθμούς ανάλογα με το "διάστημα" και καθορίζει το μέγεθος του διαστήματος. Για παράδειγμα, ένα διάστημα 1 αριθμεί κάθε μέτρο; ένα διάστημα 5 αριθμεί κάθε πέντε μέτρα.

# Παλέτα

Μπορείτε να εμφανίσετε ή να αποκρύψετε την παλέτα μέσω του μενού ``Εμφάνιση` → `Παλέτα``.

Μπορείτε να σέρνετε και να τοποθετείτε τα σύμβολα της παλέτας πάνω στα στοιχεία της παρτιτούρας.

Το διπλό κλικ σε ένα σύμβολο της παλέτας ισοδυναμεί με το σύρσιμο και την τοποθέτηση του εν λόγω συμβόλου σε καθένα από τα επιλεγμένα στοιχεία της παρτιτούρας.

Για παράδειγμα, μπορείτε εύκολα να τοποθετήσετε μεμιάς ένα tenuto σε διάφορες νότες.

1. Επιλέξτε τις νότες
2. Κάντε διπλό κλικ στο σύμβολο του tenuto που βρίσκεται στην παλέτα με τα Articulations/Ornaments

# Αναίρεση και επαναφορά

Το MuseScore έχει απεριόριστες λειτουργίες αναίρεσης/επαναφοράς.

Οι καθιερωμένες συντομεύσεις είναι:

- Αναίρεση ``Ctrl`+`Z`` (Mac: ``⌘`+`Z``)
- Επαναφορά ``Ctrl`+`Shift`+`Z`` or ``Ctrl`+`Y`` (Mac: ``⌘`+`Shift`+`Z``)

Ή χρησιμοποιήστε τα κουμπιά από τη γραμμή εργαλείων:

# Εξαγωγή

Μια παρτιτούρα μπορεί να εξαχθεί μέσω του ``Αρχείο` → `Αποθήκευση Ως...`` σε διαφορετικές μορφοποιήσεις:

Συμπιεσμένη μορφοποίηση σε MuseScore (`*.mscz`)
  MSCZ: είναι η συνηθισμένη μορφοποίηση MuseScore αρχείων, και συστήνεται για τους περισσότερους χρήστες. Καμία πληροφορία δεν πρόκειται να χαθεί σε μια παρτιτούρα που σώζεται σ' αυτή τη μορφοποίηση. Αυτή η μορφοποίηση είναι μια ZIP-συμπιεσμένη έκδοση του `.msc` files.
Μορφοποίηση Musescore (`*.mscx`)
  MSCX: είναι η μη συμπιεσμένη έκδοση της μορφής αρχείου MuseScore που χρησιμοποιείται στην έκδοση 0.95 και στις επόμενες. Καμία πληροφορία δε θα χαθεί σε μια παρτιτούρα που σώζεται κατ' αυτή τη μοροποίηση και συστήνεται για τη χειροκίνητη μορφοποίηση αρχείων στα οποία γίνεται επεξεργασία κειμένου. Οι προηγούμενες εκδόσεις του MuseScore χρησιμοποιούσαν την MSC επέκταση αρχείων. Όμως η MSC είναιι μια επέκταση αρχείων που συγκρούεται με τα Microsoft Windows και που μπλοκάρεται από ορισμένους παρόχους e-mail. Η νέα MSCX επέκταση αρχείων έρχεται να αντικαταστήσει την παλιά MSC για τους λόγους που προαναφέραμε.
MusicXML (`*.xml`)
  MusicXML: είναι ευρέως καθιερωμένη για παρτιτούρες και μπορεί να αξιοποιηθεί για όλα τα προγράμματα που σχετίζονται με την επεξεργασία παρτιτούρας όπως το Sibelius, το Finale, και πάνω από 100 άλλα. Είναι η μορφοποίηση που συστήνεται προκειμένου να διαβάζει κανείς παρτιτούρες που έχουν γραφτεί από διαφορετικά προγράμματα επεξεργασίας παρτιτούρας.
Compressed MusicXML (`*.mxl`)
  Compressed MusicXML: δημιουργεί μικρότερα αρχεία από τα συμβατικά MusicXML. Τα Compressed MusicXML είναι μια καινούρια πρακτική και δεν υποστηρίζεται από όλα τα προγράμματα επεξεργασίας παρτιτούρας για την ώρα.
MIDI (`*.mid`)
  Musical Instrument Digital Interface (MIDI): είναι μια μορφοποίηση που υποστηρίζεται ευρύτατα από sequencers και λογισμικό μουσικής σημειογραφίας. Όμως τα MIDI αρχεία είναι σχεδιασμένα για αναπαραγωγή και όχι για τη διάταξη της παρτιτούρας, επομένως δεν περιέχουν πληροφορίες για πράγματα όπως μορφοποίηση, διόρθωση τονικού ύψους, έκφραση, στολίδια, αρθρώσεις, επαναλήψεις, κλειδιά, ή ετικέτες κλίμακας κ.ο.κ. Για διανομή αρχείων ανάμεσα σε διαφορετικά λογισμικά μουσικής σημειογραφίας χρησιμοποιήστε το Music XML. Εάν σας ενδιαφέρει μόνο η αναπαραγωγή, χρησιμοποιείστε το MIDI.
PDF (`*.pdf`)
  Το Portable Document Format (PDF) είναι ιδανικό για να μοιράζεται κανείς μια παρτιτούρα με κάποιον που δε διαθέτει πρόγραμμα επεξεργασίας παρτιτούρας. Οι περισσότεροι χρήστες διαθέτουν κάποιο πρόγραμμα που να διαβάζει αρχεία PDF στον υπολογιστή τους, επομένως δε χρειάζεται να εγκαταστήσουν επιπλέον λογισμικό προκειμένου να διαβάσουν μια παρτιτούρα.
PostScript (`*.ps`)
  Το PostScript (PS) είναι γνωστό ως μέσο ανάγνωσης σελίδας που χρησιμοποιείται στην εκτύπωση.
PNG (`*.png`)
  Portable Network Graphics (PNG). Πρόκειται για τη μορφοποίηση μικρογραφίας εικόνας, την οποία υποστηρίζουν όλα τα κύρια λειτουργικά συστήματα και τα λογισμικά εικόνας και είναι δημοφιλή στο web. Όσον αφορά στην έκδοση 0.9.3, για παρτιτούρες πολλών σελίδων εξάγεται ένα αρχείο PNG για κάθε σελίδα.
SVG (`*.svg`)
  Scalable Vector Graphics (SVG): Μπορεί να ανοιχτεί από τους περισσότερους web browsers (εκτός από τον Internet Explorer) και από τα λογισμικά διανυσματικών γραφικών. Όμως τα περισσότερα λογισμικά SVG δεν υποστηρίζουν πρόσθετα στοιχεία-σύμβολα, επομένως τα στοιχεία αυτά του MuseScore θα πρέπει να εγκατασταθούν προκειμένου να διαβάζονται τα αρχεία MuseScore δια του SVG.
LilyPond (`*.ly`)
  LilyPond. Πρόκειται για μορφοποίηση η οποία μπορεί να ανοιχτεί από το Lilypond (πρόγραμμα γραφής παρτιτούρας) . Όμως η εξαγωγή LilyPond είναι ελλιπής και πειραματική και ως εκ τούτου δύσχρηστη για τις εκδόσεις του MuseScore.
WAV Audio (`*.wav`)
  WAV (Waveform Audio Format): πρόκειται για μη συμπιεσμένη μορφοποίηση ήχου, την οποία έχει αναπτύξει η Microsoft και η IBM, ωστόσο υποστηρίζεται ευρύτατα από λογισμικά για Windows, Mac OS, και Linux. Είναι η ιδανική μορφοποίηση για δημιουργία CDs, καθότι δεν επηρεάζεται η ποιότητα του ήχου κατά τη διαδικασία αποθήκευσης του αρχείου. Ωστόσο το πρόβλημα είναι ότι τα αρχεία είναι μεγάλα, και ως εκ τούτου υπάρχει δυσκολία στο να φορτωθούν και να αποσταλλούν μέσω e mail ή web. Αυτή η δυνατότητα εξαγωγής είναι διαθέσιμη στην έκδοση 0.9.5 και στις επόμενες.
FLAC Audio (`*.flac`)
  Free Lossless Audio Codec (FLAC): πρόκειται για συμπιεσμένη μορφοποίηση audio. Τα αρχεία FLAC είναι συνήθως υποδιπλάσια σε μέγεθος σε σχέση με τα ασυμπίεστα audio αρχεία, παρόλα αυτά είναι αναλόγου ποιότητος με αυτά. Τα Windows και τα Mac OS δεν διαθέτουν υποστήριξη για FLAC, ωστόσο λογισμικό όπως VLC media player μπορεί να αναπαράγει αρχεία FLAC σε οποιοδήποτε λειτουργικό σύστημα. Αυτή η δυνατότητα εξαγωγής είναι διαθέσιμη στην έκδοση 0.9.5 και στις επόμενες.
Ogg Vorbis (`*.ogg`)
  H Ogg Vorbis είναι ουσιαστικά μια audio μορφοποίηση, αντίστοιχη της δημοφιλούς MP3, με φιλοδοξία να την αντικαταστήσει ως μια δωρεάν-πατέντα. Όπως τα αρχεία MP3, έτσι και τα αρχεία Ogg Vorbis είναι σχετικά μικρά (συνήθως 1/10 ενός ασυμπίεστου audio), ωστόσο υπάρχουν κάποιες απώλειες όσον αφορά στην ποιότητα του ήχου. Τα Windows και τα Mac Os δεν διαθέτουν υποστήριξη για Ogg Vorbis. Ωστόσο λογισμικά όπως VLC media player και Firefox 3.5 και εξής μπορούν να αναπαράγουν αρχεία Ogg σε οποιοδήποτε περιβάλλον χειρισμού. Αυτή η δυνατότητα εξαγωγής είναι διαθέσιμη στην έκδοση 0.9.5 και στις επόμενες.

# Σημειογραφία

Στο προηγούμενο κεφάλαιο "Στοιχειώδη" μαθαίνετε πως να κάνετε εισαγωγή νοτών και να επιδράτε αμοιβαία με την παλέτα. Το κεφάλαιο "Σημειογραφία" περιγράφει λεπτομερέστερα τα διάφορα είδη σημειογραφίας, συμπεριλαμβανομένης και πιο προχωρημένης μουσικής σημειογραφίας.

# Διαστολή

### Αλλαγή τύπου διαστολής

Οι διαστολές μπορούν να αλλάξουν με το σύρσιμο ενός συμβόλου διαστολής, από την αντίστοιχη παλέτα,πάνω σε μια διαστολή στην παρτιτούρα.

Για απόκρυψη μιας διαστολής κάντε δεξί κλικ πάνω στη γραμμή και επιλέξτε ``Όρισε Αόρατο``.

### Δημιουργία διαστολής μεγάλου μήκους

Για να επεκτείνετε τις διαστολές και να ενώσετε δύο ή περισσότερα πεντάγραμμα, κάντε διπλό κλικ σε μια διαστολή προκειμένου να ξεκινήσετε την επεξεργασία της (βλέπε `Λειτουργία επεξεργασίας`).

Κάντε κλικ και σύρετε το μπλέ τετραγωνάκι προς τα κάτω με κατεύθυνση το επόμενο πεντάγραμμο.

Ελέγξατε όλες τις ρυθμίσεις που έχετε κάνει όσον αφορά στις διαστολές πριν εγκαταλείψετε τη `λειτουργία επεξεργασίας`.

Βλέπε επίσης: Επεξεργασία μέτρων

# Αναπνοή και παύση

Για να τοποθετήσετε ένα σύμβολο αναπνοής σύρτε το από την παλέτα αναπνοών σε μια νότα της παρτιτούρας. Το σύμβολο αναπνοής τοποθετείται μετά από τη νότα. Στην έκδοση 0.9.5 και σε προηγούμενες εκδόσεις το σύμβολο αναπνοής εμφανίζεται πριν από τη νότα στην οποία το σύρατε.

Σύμβολο αναπνοής στην παρτιτούρα:

Η caesura (ανεπίσημα ονομάζεται και tram lines ή railroad tracks) λειτουργεί με τον ίδιο τρόπο και είναι διαθέσιμη στην έκδοση 0.9.6 ή σε επόμενες.

# Σημειογραφία για κρουστά

Παράδειγμα σημειογραφίας για κρουστά:

Η σημειογραφία για κρουστά περιλαμβάνει συχνά νότες με στελέχη με κατεύθυνση προς τα πάνω και προς τα κάτω ταυτόχρονα. Αν δεν είστε εξοικειωμένοι με την εισαγωγή πολλών φωνών στο πεντάγραμμο, δείτε φωνές για μια επισκόπηση. Δείτε κατωτέρω για οδηγίες σχετικά με τη σημειογραφία για κρουστά.

### Πληκτρολόγιο MIDI

Ο πιο εύκολος τρόπος για να προσθέσετε σημειογραφία για κρουστά στην παρτιτούρα είναι με τη χρήση πληκτρολογίου ΜΙDI. Tα περισσότερα πληκτρολόγια MIDI έχουν σύμβολα κρουστών πάνω σε κάθε πλήκτρο. Αν πιέσετε το πλήκτρο για το high hat, τότε το MuseScore θα προσθέσει τη σωστή σημειογραφία στην παρτιτούρα. Το MuseScore κανονίζει αυτόματα την κατεύθυνση των στελεχών των νοτών και τον τύπο της κεφαλής της νότας.

### Ποντίκι

Η εισαγωγή νότας με τη βοήθεια του ποντικιού είναι διαθέσιμη στην έκδοση 0.9.4 καθώς και σε επόμενες εκδόσεις.

1. Επιλέξτε μια νότα ή μια παύση στο πεντάγραμμο των κρουστών. Αυτή φορτώνει την παλέτα που συνδέεται με τα κρουστά.
2. Πιέστε "N" προκειμένου να ξεκινήσετε την είσοδο της νότας
3. Επιλέξτε την αξία της νότας από την Εργαλειοθήκη Εισαγωγής Νοτών
4. Επιλέξτε τον τύπο της νότας (όπως bass drum ή snare) από την παλέτα κρουστών
5. Κάντε κλικ στο πεντάγραμμο των κρουστών προκειμένου να προσθέσετε τη νότα στην παρτιτούρα.

# Φουρκέτα

Οι Φουρκέτες είναι αντικείμενα γραμμής . Για να δημιουργήσετε μια φουρκέτα επιλέξτε πρώτα μια νότα, για να σηματοδοτήσετε το σημείο απ' όπου ξεκινάει.

- ``H``: Δημιουργεί μια φουρκέτα crescendo
- ``Shift`+`H``: Δημιουργεί μια φουρκέτα diminuendo (decrescendo)

Μπορείτε επίσης να δημιουργήσετε φουρκέτες σέρνοντας ένα σύμβολο φουρκέτας από την παλέτα γραμμών πάνω στην κεφαλή μιας νότας.

1. ``H`` δημιουργεί μια φουρκέτα crescendo:
2. ``Διπλό κλικ`` μεταφέρει στη `λειτουργία επεξεργασίας`:
3. ``Shift`+`Δεξιά`` μετακινεί την άγκυρα τέλους:
4. ``Δεξιά`` μετακινεί το σημείο τέλους:

# Γραμμές

Η παλέτα γραμμών, όπως κάθε άλλη παλέτα, λειτουργεί μέσω των εντολών "σέρνω-και-αφήνω". Χρησιμοποιήστε το ποντίκι για να σύρετε το αντικείμενο από την παλέτα και να το αφήσετε πάνω στην παρτιτούρα.

### Αλλαγή μήκους

Αν αλλάξετε το μήκος μιας γραμμής χρησιμοποιώντας το ποντίκι, τότε τα σημεία τα οποία περιλαμβάνει (οι νότες ή τα μέτρα για τα οποία ισχύει) δεν αλλάζουν. Για το λόγο αυτό συνιστάται η ακόλουθη μέθοδος για την προσαρμογή της αρχής και του τέλους μιας γραμμής.

1. Αν είστε στη `λειτουργία εισαγωγής νοτών` τότε πιέστε ``N`` για να φύγετε από την εισαγωγή νοτών
2. Κάντε διπλό κλικ πάνω στη γραμμή την οποία θέλετε να αλλάξετε
3. Μετακινήστε τα κουτάκια χρησιμοποιώντας τις ακόλουθες συντομεύσεις
   - ``Shift`+`Δεξιά`` για να μετακινήσετε την άκρη της γραμμής προς τα δεξιά κατά μια νότα (ή μέτρο)
   - ``Shift`+`Αριστερά`` για να μετακινήσετε την άκρη της γραμμής προς τα αριστερά κατά μια νότα (ή μέτρο)
4. Αν χρειάζεται να αλλάξετε το μήκος της γραμμής για οπτικούς λόγους, χωρίς να αλλάξετε τις νότες ή τα μέτρα τα οποία περιλαμβάνει, τότε χρησιμοποιήστε τις ακόλουθες συντομεύσεις
   - ``Δεξιά`` για να μετακινήσετε το κουτάκι προς τα δεξιά κατά μια μονάδα
   - ``Αριστερά`` για να μετακινήσετε την άκρη της γραμμής προς τα αριστερά κατά μια μονάδα

Βλέπε επίσης: Φουρκέτα, Volta (καταλήξεις 1ης and 2ης φοράς)

# Παύσεις μέτρων

### Παύση ολόκληρου μέτρου

Όταν ένα ολόκληρο μέτρο είναι άνευ νοτών, τότε χρησιμοποιείται παύση ολόκληρου μέτρου (full-bar).

Για να δημιουργήσετε παύση ενός μέτρου, επιλέξτε ένα μέτρο και πιέστε ``Del``. Όλες οι νότες και οι παύσεις στο μέτρο αυτό θα αντικατασταθούν από παύση ενός μέτρου.

### Παύση πολλών μέτρων

Οι παύσεις πολλών μέτρων (multi-bar) υποδηλώνουν μια μακρά διάρκεια σιωπής για ένα όργανο και χρησιμοποιούνται συχνά στις παρτιτούρες για μουσικά σύνολα. Στην έκδοση 0.9.5 και σε προηγούμενες εκδόσεις, το χαρακτηριστικό αυτό είναι μόνο πειραματικό (βλέπε περιορισμούς παρακάτω)

#### Οδηγίες

1. Από το μενού επιλέξτε ``Στυλ` → `Επεξεργασία Γενικού Στυλ`` (στην έκδοση 0.9.5 και σε προηγούμενές της, καλείται ``Στυλ` → `Επεξεργασία Στυλ``)
2. Κάντε κλικ στην ετικέτα "Παρτιτούρα", εάν δεν είναι ήδη επιλεγμένη
3. Προσθέστε ένα σημάδι τσεκαρίσματος δίπλα στο "Δημιουργία Παύσεων Πολλών Μέτρων"

#### Περιορισμοί

Η έκδοση 0.9.5 και προηγούμενές της, δεν διαχωρίζουν αυτόματα τις παύσεις πολλών μέτρων σε σημαντικά σημεία, όπως σε διπλές διαστολές, ετικέτες κλίμακας, σημεία πρόβας. Αυτό έχει ήδη επιδιορθωθεί για την επερχόμενη έκδοση 0.9.6. Ως προσωρινή λύση για προηγούμενες εκδόσεις βλέπε το "Διαχωρισμός παύσεων πολλών μέτρων" που βρίσκεται ως τίτλος στο επεξεργασία μέτρων.

Η επιλογή στυλ δημιουργεί αυτόματα παύσεις πολλών μέτρων καθ' όλη την έκταση της παρτιτούρας. Για το λόγο αυτό συνιστάται να εισάγετε πρώτα όλες τις νότες σας και μετά να ενεργοποιήσετε τις παύσεις πολλών μέτρων.

# Επανάληψη

Η αρχή και το τέλος απλών επαναλήψεων μπορούν να σημειωθούν με τις κατάλληλες ρυθμίσεις διαστολών. Για οδηγίες σχετικά με τα μέτρα της πρώτης και της δεύτερης κατάληξης της volta βλέπε volta.

### Αναπαραγωγή

Για να ακούσετε επαναλήψεις κατά τη διάρκεια της αναπαραγωγής, σιγουρευτείτε ότι έχει επιλεγεί το κουμπί "Αναπαραγωγή με επαναλήψεις" στη γραμμή εργαλείων. Με τον ίδιο τρόπο μπορείτε να απενεργοποιήσετε τις επαναλήψεις κατά τη διάρκεια της αναπαραγωγής αποεπιλέγοντας το κουμπί "Αναπαραγωγή με επαναλήψεις"

Στο τελευταίο μέτρο της επανάληψης μπορείτε να ρυθμίσετε την ιδιότητα "Μέτρηση επαναλήψεων" προκειμένου να ορίσετε τον αριθμό των επαναλήψεων.

### Κείμενο

Κείμενα επανάληψης όπως "D.C. al Fine" ή "D.S. al Coda" θα τα βρείτε στην Παλέτα επαναλήψεων.

# Σύζευξη

Η σύζευξη είναι μια καμπύλη γραμμή ανάμεσα σε δύο ή περισσότερες νότες και υποδεικνύει ότι οι εν λόγω νότες πρέπει να παιχτούν ενωμένες. Για την ένωση δύο νοτών ίδιου τονικού ύψους βλέπε Δέσιμο

### Οδηγίες

1. Αφήστε τη λειτουργία εισαγωγή νοτών και επιλέξτε την πρώτη νότα:
2. ``S`` Δημιουργεί σύζευξη:
3. ``Shift`+`Δεξιά`` Μετακινεί τη σύζευξη στην επόμενη νότα:
4. ``X`` Μεταφέρει την κατεύθυνση της σύζευξης:
5. ``Escape`` Ολοκληρώνει τη διαδικασία δημιουργίας σύζευξης `` :

### Προσαρμογές

Τα κουτάκια (βλέπε ανωτέρω τις εικόνες για τα βήματα 2-4) μπορείτε να τα προσαρμόσετε με το ποντίκι. Τα δύο εξωτερικά κουτάκια δημιουγούν την αρχή και το τέλος της σύζευξης. Τα δύο εσωτερικά κουτάκια δημιουργούν την καμπύλη της σύζευξης.

Η σύζευξη μπορεί να σχηματιστεί σε διάφορα συστήματα και σε διάφορες σελίδες. Η έναρξη και το τέλος της σύζευξης συνδέονται με μια νότα/ συγχορδία ή με μια παύση. Αν οι νότες εμφανιστούν με άλλη μορφή εξαιτίας αλλαγών που συνδέονται με τη σελιδοποίηση, την αλλαγή αποστάσεων μεταξύ των γραμμών του πενταγράμμου ή το στυλ γραφής, η σύζευξη προσαρμόζεται αυτόματα.

Σημείωση: Πολλές φορές δεν είναι δυνατό να αλλάξετε την αρχή και το τέλος της καμπύλης με τη χρήση του ποντικιού. Στην περίπτωση αυτή χρησιμοποιήστε ``Shift`` + αριστερό ή δεξί βελάκι προκειμένου να καθορίσετε το αρχικό και το τελικό σημείο της σύζευξης.

### Διακεκομμένη γραμμή

Οι συζεύξεις με διακεκομμένη γραμμή χρησιμοποιούνται μερικές φορές σε τραγούδια όπου η παρουσία της σύζευξης ποικίλει μεταξύ των στροφών. Οι συζεύξεις με διακεκομμένη γραμμή χρησιμοποιούνται επίσης για να δηλώσουν τις προτάσεις ενός συντάκτη (που έρχονται σε αντίθεση με την αρχική σήμανση του συνθέτη). Για να αλλάξετε μια υπάρχουσα σύζευξη σε σύζευξη με διακεκκομμένη γραμμή κάντε δεξί κλικ πάνω στη σύζευξη και επιλέξτε ``Ιδιότητες Σύζευξης...``. Από το παράθυρο διαλόγου Ιδιότητες Σύζευξης μπορείτε να επιλέξετε εάν θέλετε μια συμπαγή σύζευξη ή μια σύζευξη με διακεκομμένη γραμμή.

Βλέπε επίσης: Δέσιμο, Λειτουργία επεξεργασίας.

Συνημμένο | Μέγεθος
--- | ---
slur_b2t.png | 12.16 KB

# Ετικέτα χρόνου

Οι ετικέτες χρόνου είναι διαθέσιμες στην κύρια στήλη της παλέτας. Μπορείτε να σύρετε και να τοποθετήσετε τις ετικέτες χρόνου πάνω στην παρτιτούρα (βλέπε παλέτα για περισσότερες πληροφορίες όσον αφορά στην εργασία με παλέτες στο MuseScore).

Αν χρειάζεστε μια ετικέτα χρόνου που δεν βρίσκεται στην κύρια στήλη της παλέτας, κατευθυνθείτε στο ``Δημιουργία` → `Χρόνος...`` προκειμένου να δημιουργήσετε το δικό σας σύμβολο. Μπορείτε να εισάγετε τους πάνω και κάτω αριθμούς (αριθμητές και παρονομαστές) στο παράθυρο `Δημιουργία Ετικέτας Χρόνου`.

Στις περισσότερες περιπτώσεις χρειάζεται να βάλετε μόνο τον πρώτο από τους αριθμητές. Τα επιπρόσθετα κουτάκια που υπάρχουν για να γράψετε αριθμούς είναι για την προσθήκη επιπλέον αριθμητών που είναι απαραίτητοι για τα πρόσθετα μέτρα, μέτρα που περιέχουν πολλούς αριθμητές, οι οποίοι χωρίζονται με το σύμβολο της πρόσθεσης.

### Ελλιπή μέτρα

Υπάρχουν περιπτώσεις όπου η αξία ενός μέτρου είναι διαφορετική από την αξία που ορίζεται από την ετικέτα χρόνου. Τα ελλιπή μέτρα είναι ένα κοινό παράδειγμα. Για την αλλαγή της ακριβούς αξίας ενός μέτρου στην περίπτωση που δεν απαιτείται η αλλαγή της ετικέτας χρόνου βλέπε ιδιότητες στην Επεξεργασία μέτρων.

# Τρέμολο

Το τρέμολο είναι η γρήγορη επανάληψη μιας νότας ή η γρήγορη εναλλαγή ανάμεσα σε δύο ή περισσότερες νότες. Συμβολίζεται με γραμμές πάνω στο στέλεχος μιας νότας (βλ. κατωτέρω, παλέτα τρέμολο). Αν το τρέμολο είναι ανάμεσα σε δύο ή περισσότερες νότες, οι γραμμές που το συμβολίζουν σχεδιάζονται ανάμεσα σε αυτές.

Η παλέτα του τρέμολο (βλέπε κατωτέρω) περιλαμβάνει διάφορους συμβολισμούς για το τρέμολο σε μια νότα (εμφανίζονται με τα στελέχη κατωτέρω), και για δύο νότες (εμφανίζονται χωρίς στελέχη κατωτέρω).

Στο τρέμολο για δύο νότες, κάθε νότα είναι αξίας ολοκληρου. Για να εισάγετε ένα τρέμολο με την αξία μισού, εισάγετε αρχικά δύο νότες αξίας τετάρτου. Αφού σύρετε ένα σύμβολο τρέμολο στην πρώτη νότα, η νότα αυτόματα αποκτά διπλάσια αξία, δηλαδή ημίσεως.

# Υποδιαίρεση χρόνου

Για να δημιουργήσετε ένα τρίηχο δημιουργήστε πρώτα μια νότα με τη διάρκεια ολόκληρου του τρίηχου. Μετά επιλέξτε τη νότα και πιέστε ``Ctrl`+`3`` για να τη μετατρέψετε σε τρίηχο. Παρομοίως ``Ctrl`+`5`` μετατρέπει τη νότα σε πεντάηχο.

Πρώτα επιλέξτε μια νότα:

``Ctrl`+`3`` δημιουργεί ένα τρίηχο:

το οποίο μπορεί να δεχτεί περαιτέρω επεξεργασία

### Λειτουργία εισαγωγής νοτών

Η εισαγωγή υποδιαιρέσεων χρόνου εκτελείται λίγο διαφορετικά στη λειτουργία εισαγωγή νοτών από ότι στη μέθοδο που περιγράφεται παραπάνω. Στην έκδοση 0.9.5 ή σε επόμενες εκδόσεις, πρέπει πρώτα να φροντίσετε για τη διάρκεια και έπειτα να εισάγετε τα τονικά ύψη. Παρακάτω υπάρχουν βήμα-προς-βήμα οδηγίες για το πως να δημιουργήσετε τρίηχο ογδόων.

1. Ξεκινήστε τη λειτουργία εισαγωγής νοτών
2. Βεβαιωθείτε ότι ο μαρκαδόρος εισαγωγής νοτών βρίσκεται στο μέρος που θέλετε να ξεκινήσετε την υποδιαίρεση χρόνου (εάν χρειαστεί, χρησιμοποιήστε τα πλήκτρα δεξί και αριστερό βέλος)
3. Επιλέξτε διάρκεια ενός τετάρτου από τη γραμμή εργαλείων για να καθορίστε τη διάρκεια ολόκληρης της υποδιαίρεσης χρόνου
4. ``Νότες` → `Υποδιαίρεση χρόνου` → `Τρίηχο`` για να καθορίσετε τον τύπο της υποδιαίρεσης χρόνου
5. Παρατηρήστε ότι είναι αυτόματα προεπιλεγμένη η διάρκεια ογδόου. Κάντε κλικ πάνω στο πεντάγραμμο για να προσθέσετε τονικά ύψη

### Ιδιότητες

Για να αλλάξετε τις ιδιότητες εμφάνισης μιας υποδιαίρεσης χρόνου, κάντε δεξί κλικ πάνω στον αριθμό της υποδιαίρεσης χρόνου και επιλέξτε ``Ιδιότητες Υποδιαίρεσης χρόνου...``.

Το τμήμα αριθμών από το παράθυρο διαλόγου ιδιοτήτων σας επιτρέπει να εμφανίσετε έναν ακέραιο αριθμό, μια αναλογία δύο ακεραίων, ή ακόμα και κανέναν αριθμό.

Στο τμήμα αγκυλών τα "αγκύλη" και "τίποτα" σας επιτρέπουν ξεκάθαρα να εμφανίσετε ή να κρύψετε την αγκύλη. Η επιλογή "αυτόματη αγκύλη" κρύβει την αγκύλη για τις νότες με ενωτικές γραμμές και εμφανίζει την αγκύλη εάν η υποδιαίρεση χρόνου περιλαμβάνει νότες ή παύσεις χωρίς ενωτικές γραμμές.

# Volta

Οι αγκύλες Volta ή αγκύλες πρώτου και δεύτερου τέλους χρησιμοποιούνται για να μαρκάρουν διαφορετικές καταλήξεις για μια επανάληψη.

Για να τοποθετήσετε μια αγκύλη volta πάνω στην παρτιτούρα σύρτε-και-αφήστε το αντικείμενο από την παλέτα γραμμών.

Η αγκύλη μπορεί να εκτείνεται σε παραπάνω από ένα μέτρα. Κάντε διπλό κλικ στη volta για να μπείτε στο `λειτουργία επεξεργασίας` και στη συνέχεια μετακινήστε τα κουτάκια με:

- ένα μέτρο δεξιά ``Shift`+`Δεξιά``
- ένα μέτρο αριστερά ``Shift`+`Αριστερά``

Αυτές οι εντολές μετακινούν την "λογική" αρχή ή το τέλος μιας volta, τα οποία καθορίζουν τα μέτρα που είναι μέσα στην αγκύλη.
Άλλες εντολές στο `λειτουργία επεξεργασίας` μετακινούν επίσης τα κουτάκια αλλά δεν διαφοροποιούν το παίξιμο της επανάληψης.

Εάν μετακινήσετε τα κουτάκια, εμφανίζεται μια διακεκομμένη γραμμή που εκτείνεται από τη λογική θέση εως την πραγματική θέση

### Κείμενο

Μπορείτε να αλλάξετε το κείμενο και πολλές άλλες ιδιότητες μιας αγκύλης volta χρησιμοποιώντας το παράθυρο διαλόγου Ιδιότητες Γραμμών. Κάντε δεξί κλικ πάνω σε μια αγκύλη volta και επιλέξτε ``Ιδιότητες Γραμμών...``. Εάν χρησιμοποιείτε την έκδοση 0.9.3 ή προηγούμενες εκδόσεις, τότε επιλέξτε "Ιδιότητες Volta..." Η παρακάτω εικόνα εμφανίζει το κείμενο της volta ως "1.-5."

### Αναπαραγωγή

Μερικές φορές μια επανάληψη παίζεται για περισσότερες από δύο φορές. Στην παραπάνω εικόνα το κείμενο της volta υποδηλώνει ότι πρέπει να παιχτεί πέντε φορές πριν συνεχίσει παρακάτω. Εάν θέλετε να αλλάξετε το πόσες φορές το MuseScore θα παίξει μια επανάληψη, τότε πηγαίνετε στο μέτρο που περιλαμβάνει τη διαστολή επανάληψης και αλλάξτε τη Μέτρηση Επαναλήψεων (για λεπτομέρειες βλέπε Επεξεργασία Μέτρων ).

### Ζητήματα με παρτιτούρες πολλαπλών-μερών

Στην έκδοση 0.9.4 ή σε προηγούμενες εκδόσεις, έχετε τη δυνατότητα να τοποθετήσετε τις voltas μόνο στο επάνω πενταγράμμο μιας παρτιτούρας πολλαπλών-μερών. Διαφορετικά μπορεί να αντιμετωπίσετε δυσκολίες, όπως την κατάρρευση του MuseScore όταν δημιουργείτε μέρη (βλέπε bug report) ή τη μετακίνηση της θέσης άγκυρας όταν επαναφορτώνετε την παρτιτούρα.

# Ήχος και αναπαραγωγή

Το MuseScore έχει ενσωματωμένες δυνατότητες "Ήχου και αναπαραγωγής". Αυτό το κεφάλαιο καλύπτει τις ρυθμίσεις αναπαραγωγής και τρόπους για την επέκταση των ήχων των οργάνων πέρα από τον ενσωματωμένο ήχο του πιάνου.

# Λειτουργία Αναπαραγωγής

Το MuseScore διαθέτει ενσωματωμένο sequencer και synthesizer για την αναπαραγωγή της παρτιτούρας σας.
Με το κουμπί Αναπαραγωγή εισέρχεστε στο `Λειτουργία αναπαραγωγής`. Στο `Λειτουργία αναπαραγωγής` είναι διαθέσιμες οι ακόλουθες λειτουργείες:

- Μετακίνηση στην προηγούμενη συγχορδία ``Left``
- Μετακίνηση στην επόμενη συγχορδία ``Right``
- Μετακίνηση στο προηγούμενο μέτρο ``Ctrl`+`Left``
- Μετακίνηση στο επόμενο μέτρο ``Ctrl`+`Right``
- Μετακίνηση στην αρχή της παρτιτούρας ``Home``
- Πλήκτρο εμφάνισης πίνακα αναπαραγωγής ``F11``

Πιέστε ξανά το πλήκτρο "αναπαραγωγή" για να σταματήσετε και να εξέλθετε από την `Λειτουργία αναπαραγωγής`.

Το MuseScore ξεκινά την ηχητική αναπαραγωγή της παρτιτούρας από το σημείο στο οποίο είχατε σταματήσει. Αν επιλέξετε μια νότα, το MuseScore ξεκινά την αναπαραγωγή από τη νότα που επιλέξατε. Η γραμμή εργαλείων διαθέτει επίσης το πλήκτρο γρήγορης κίνησης πίσω, με σκοπό τη γρήγορη επιστροφή στην αρχή της παρτιτούρας για αναπαραγωγή της.

### Πίνακας Αναπαραγωγής

Ο Πίνακας Αναπαραγωγής παρέχει περισσότερες ρυθμίσεις αναπαραγωγής που περιλαμβάνουν το τέμπο, την αρχική θέση, και γενικά την ένταση. Από το κύριο μενού επιλέξτε ``Εμφάνιση` → `Πίνακας αναπαραγωγής`` προκειμένου να εισέλθετε στον Πίνακα αναπαραγωγής.

### Αντιμετώπιση προβλημάτων

#### Μόνο πιάνο

Έκδοση 0.9.5 ή προηγούμενες: Εάν επιθυμείτε να παίξουν όργανα άλλα από το πιάνο, θα πρέπει να τροποποιήσετε ή να μεταβάλετε το SoundFont που διαθέτει το MuseScore με κάποιο άλλο πιο ικανό στο ``Επεξεργασία` → `Προτιμήσεις...` → `I/O` tab`. Βλέπε SoundFont για οδηγίες.

#### Ο ήχος στο Ubuntu

Εάν αντιμετωπίζετε δυσκολίες με τον ήχο στο Ubuntu, τότε συνιστάται η αναβάθμιση στην έκδοση 0.9.5 ή σε επόμενες εκδόσεις. Οδηγίες για τη λήψη της πιο πρόσφατης έκδοσης βρίσκονται στη σελίδα "κατεβάστε το" της ιστοσελίδας. Εάν έχετε περαιτέρω προβλήματα μη διστάσετε να χρησιμοποιήσετε τα φόρουμς.

# SoundFont

Το MuseScore διαθέτει ως ήχο αναπαραγωγής τον ήχο του πιάνου. Για περισσότερους ήχους, όπως βιολί ή κρουστά, χρειάζεστε ένα General MIDI SoundFont.

### Επισκόπηση

Ένα αρχείο SoundFont μπορεί να αποθηκεύσει οποιοδήποτε αριθμό από ήχους οργάνων. Πολλά SoundFonts υπάρχουν διαθέσιμα στο web. Αναζητήστε ένα από αυτά, το οποίο περιλαμβάνει 128 ήχους, στο General MIDI (GM). Εάν χρησιμοποείτε ένα SoundFont το οποίο δεν προσαρμόζεται στα πρότυπα του General MIDI, τότε ενδέχεται άλλοι να μην μπορούν να ακούσουν τα σωστά όργανα όταν μοιράζεστε την παρτιτούρα ή την αποθηκεύετε ως MIDI.

Υπάρχει μια ποικιλία αναφορικά με το μέγεθος των αρχείων και την ποιότητα του ήχου των SoundFonts που διατίθενται στο web. Τα μεγαλύτερα SoundFonts συνήθως ηχούν καλύτερα, ωστόσο μπορεί να είναι πολύ μεγάλα για τις δυνατότητες του υπολογιστή σας. Αν βρείτε ότι το MuseScore τρέχει πιο αργά μετά την εγκατάσταση ενός μεγάλου αρχείου SoundFont ή αν δείτε ότι ο υπολογιστής σας είναι ανεπαρκής κατά την αναπαραγωγή του αρχείου, τότε αναζητήστε ένα μικρότερο αρχείο SoundFont. Κατωτέρω θα δείτε τρία από τα πιο δημοφιλή GM SoundFonts, το μέγεθος των οποίων ποικίλει.

- FluidR3_GM.sf2 (141 MB ασυμπίεστο), download Fluid-soundfont.tar.gz (129 MB)
- MagicSF_ver2.sf2 (67.8 MB ασυμπίεστο),βλέπε Big SoundFonts
- TimGM6mb.sf2 (5.7 MB ασυμπίεστο), βλέπε Tim Brechbill's Timidity++ Download Site "Free SoundFont" section

### Συμπίεση

Όταν τα αρχεία SoundFont είναι μεγάλα, συνήθως συμπιέζονται σε μορφή όπως .zip, .sfArk, and .tar.gz. Χρειάζεται να αποσυμπιέσετε αυτά τα αρχεία πριν τα χρησιμοποιήσετε.

- ZIP: πρόκειται για μια standard μορφοποίηση συμπίεσης, που υποστηρίζεται από τα περισσότερα λειτουργικά συστήματα.
- sfArk: πρόκειται για μια μορφοποίηση συμπίεσης σχεδιασμένη κατάλληλα για τη συμπίεση SoundFont αρχείων. Χρησιμοποιείστε το sfArk software για την αποσυμπίεση
- .tar.gz είναι η δημοφιλής μορφοποίηση συμπίεσης για Linux. Οι χρήστες των Windows μπορούν να χρησιμοποιούν το 7-zip, το οποίο υποστηρίζει μια ευρεία ποικιλία μορφοποιήσεων συμπίεσης. Σημειώστε ότι χρειάζεται να κάνετε δύο φορές αποσυμπίεση: μία για το GZip και μία για το TAR.

### Ρυθμίσεις MuseScore

Αφού βρείτε και αποσυμπιέσετε ένα SoundFont, μην κάνετε διπλό κλικ για να το ανοίξετε εφόσον δεν έχει εγκατασταθεί στο MuseScore. Αντί αυτού μετακινήστε το αρχείο σε φάκελο της επιλογής σας, κάντε εκκίνηση του MuseScore, και ακολουθήστε τις κατωτέρω οδηγίες.

Πηγαίνετε στο ``Εμφάνιση` → `Synthesizer``. Εάν χρησιμοποιείτε την έκδοση 0.9.5 ή προηγούμενες εκδόσεις, πηγαίνετε στο ``Επεξεργασία` → `Προτιμήσεις...` → `I/O` tab`.

Η αρχική ρύθμιση SoundFont είναι `:/data/piano1.sf2`. Αντικαταστήστε την με την τοποθεσία ενός νέου αρχείου SoundFont (.sf2). Κάντε κλικ στο εικονίδιο Άνοιγμα για να αναζητήσετε το αρχείο και να το ανοίξετε.

Για να κάνετε αλλαγές, πιέστε OK προκειμένου να εξέλθετε από τον πίνακα προτιμήσεων. Εξέλθετε και στη συνέχεια ξανανοίξτε το MuseScore για να ενεργοποιήσετε τις αλλαγές.

### Αντιμετώπιση προβλημάτων

Αν η γραμμή εργαλείων στον πίνακα αναπαραγωγής είναι γκρίζα ή δεν φαίνεται, ακολουθείστε τις κατωτέρω οδηγίες για την επαναλειτουργία των ήχων:

1. Σιγουρευτείτε ότι υπάρχει ένα σημάδι τσεκαρίσματος δίπλα στο εικονίδιο ``Εμφάνιση` → `Τρανσπόρτο`` του μενού. Μπορείτε να προσθέσετε ή να αφαιρέσετε το σημάδι τσεκαρίσματος κάνοντας κλικ στο αντίστοιχο στοιχείο περιεχομένων του μενού. Αν κατόπιν τούτου δεν έχει λυθεί το πρόβλημά σας, συνεχίστε με το επόμενο βήμα που περιγράφεται κατωτέρω:
2. Αν ο πίνακας αναπαραγωγής εξαφανιστεί μετά την αλλαγή του SoundFont, κατευθυνθείτε στο ``Επεξεργασία` → `Προτιμήσεις...` → `I/O` tab` και κάντε κλικ στο OK χωρίς να κάνετε καμία αλλαγή. Μετά την επανεκίνηση του MuseScore, θα ξαναεμφανιστεί ο πίνακας αναπαραγωγής. Αυτό το πρόβλημα είναι γνωστό στην έκδοση 0.9.3 και στις προηγούμενες.

Αν εγκαθιστάτε ένα SoundFont για πρώτη φορά, χρησιμοποιήστε ένα από τα SoundFonts που σας προτείνουμε ανωτέρω.

# Αλλαγή και ρύθμιση των ήχων

### Μείκτης (Mixer)

Ο μείκτης σας επιτρέπει να αλλάξετε τους ήχους των οργάνων και να ρυθμίσετε τις επιλογές, δηλαδή την ένταση, το βάθος, την αντίχηση, και τους θορύβους για κάθε μελωδική γραμή. Από το κύριο μενού επιλέξτε ``Εμφάνιση` → `Μείκτης`` για την εμφάνιση του μείκτη.

#### Σίγαση και Σόλο

Επιλέξτε το ``Σίγαση`` για τη σίγαση μιας εκάστης μελωδικής γραμμής. Εναλλακτικά, επιλέξτε το ``Σόλο`` για τη σίγαση όλων των μελωδικών γραμμών εκτός της γραμμής που έχετε μαρκάρει ως "σόλο".

#### Επιλογές

Κάνοντας κλικ σε μια επιλογή και σέρνοντας τον κέρσορα προς τα πάνω επιτυγχάνετε μια δεξιόστροφη κίνηση της επιλογής. Κάνοντας κλικ σε μια επιλογή και σέρνοντας τον κέρσορα προς τα κάτω επιτυγχάνετε μια αριστερόστροφη κίνηση της επιλογής.

#### Ήχος

To μενού ήχων εμφανίζει μια λίστα με όλα τα όργανα που υποστηρίζονται από τα πρόσφατα SoundFont. Αυτή η λειτουργία δεν υποστηρίζεται στην έκδοση 0.9.4 ή σε παλαιότερες εκδόσεις για Windows, ωστόσο υποστηρίζεται στην έκδοση 0.9.5.

### Αλλαγή ρυθμίσεων των ήχων εντός του κομματιού

Στο MuseScore υπάρχει η δυνατότητα αλλαγής του ήχου ενός οργάνου μέσα στο κομμάτι. Η αλλαγή αυτού του ήχου συνδέεται με κάποιες ιδιαίτερες δυνατότητες που έχει ένα όργανο. Για παράδειγμα, τα έγχορδα μπορούν να παίζουν άλλους ήχους όπως pizzicato ή τρέμολο. Η τρομπέτα μπορεί να βγάλει έναν άλλο ήχο όταν έχει σουρντίνα. Οι ακόλουθες οδηγίες αξιοποιούν ως παράδειγμα την τρομπέτα με σουρντίνα, ωστόσο συνδέονται με την αλλαγή των ήχων γενικώς, όπως για παράδειγμα τη μετάβαση σε pizzicato ή σε τρέμολο στα έγχορδα.

1. Επιλέξτε την πρώτη νότα από από την περιοχή με τη σουρντίνα
2. Από το κύριο μενού επιλέξτε ``Δημιουργία` → `Κείμενο` → `Κείμενο Πενταγράμμου``
3. Πληκτρολογήστε `Σίγαση (Mute)` (ή μια αντίστοιχη ένδειξη, όπως `Con Sordino`).Στην εν λόγω περίπτωση οι νότες του πενταγράμμου είναι για φωνές και δεν μπορούν να αναπαραχθούν από το MuseScore
4. Πιέστε δεξί κλικ στο πεντάγραμμο και επιλέξτε ``Ιδιότητες συστήματος γραμμών...``
5. Στο μενού που περιέχει τις Ιδιότητες Συστήματος Γραμμών σημειώστε το κουτάκι τσεκαρίσματος ``Κανάλι``
6. Στο μενού που περιέχει τις Ιδιότητες Συστήματος Γραμμών επιλέξτε ``σίγαση``
7. Κάντε κλικ στο ``OK`` για να επιστρέψετε στην παρτιτούρα

Κάθε νότα που προσθέτετε τώρα στο πεντάγραμμο ακούγεται ως ήχος με σουρντίνα. Για να επιστρέψετε σε έναν ήχο άνευ σίγασης αργότερα μέσα στο κομμάτι ακολουθήστε αντίστοιχες με τις παραπάνω οδηγίες. Μην πληκτρολογήσετε όμως `Άνοιγμα` στο βήμα 3 και επιλέξτε ``κανονικό`` στο βήμα 6.

# Κείμενο

Το προηγούμενο κεφάλαιο καλύπτει το κείμενο που επηρεάζει το τέμπο αναπαραγωγής, αλλά υπάρχουν πολλοί άλλοι τύποι κειμένου διαθέσιμοι στο MuseScore: στίχοι, ονόματα συγχορδιών, σημάδια δυναμικής, δακτυλισμοί, επικεφαλίδες, καθώς και πολλά άλλα. Όλα αυτά είναι προσβάσιμα από το κύριο μενού μέσω του ``Δημιουργία` → `Κείμενο``.

Για μικρά, γενικής χρήσης κείμενα, χρησιμοποιήστε το κείμενο πενταγράμμου ή συστήματος. Η διαφορά ανάμεσα σε αυτά τα δύο είδη κειμένου είναι εάν θέλετε η εφαρμογή του να ισχύει για ένα μόνο πεντάγραμμο ή να εφαρμοστεί σε όλο το σύστημα.

# Στυλ κειμένου

Τα στοιχεία του κειμένου δημιουργούνται από ένα Στυλ Κειμένου. Αυτό το στυλ καθορίζει τις αρχικές ιδιότητες του κειμένου.

### Ιδιότητες κειμένου:

- Οικογένεια Γραμματοσειράς: όνομα της γραμματοσειράς όπως "Times New Roman" ή "Arial"
- Μέγεθος Σημείου: το μέγεθος της γραμματοσειράς σε σημεία
- Πλάγια, Έντονα, Υπογράμμιση: ιδιότητες γραμματοσειράς
- Άγκυρα: σελίδα, χρόνος, κεφαλή νότας, σύστημα, πεντάγραμμο
- Ευθυγράμμιση: οριζόντια: αριστερά, δεξιά, κέντρο; κατακόρυφα: κορυφή, κάτω μέρος, κέντρο
- Απόκλιση: μια απόκλιση ως προς την κανονική θέση άγκυρας
- Τύπος Απόκλισης: mm, κενό, ή ποσοστό του μεγέθους της σελίδας

### Τύποι Κειμένου:

- Τίτλος, Υπότιτλος, Συνθέτης, Ποιητής: στερεωμένα στη σελίδα
- Δακτυλισμοί: Οι δακτυλισμοί είναι στερεωμένοι στις κεφαλές των νοτών.
- Στίχοι: Οι στίχοι είναι στερεωμένοι σε μια θέση ως προς τον χρόνο.
- Όνομα συγχορδίας: Τα ονόματα συγχορδιών είναι επίσης στερεωμένα σε μια θέση ως προς τον χρόνο.

# Δακτυλισμοί

Οι Δακτυλισμοί μπορούν να προστεθούν στις νότες με το σύρσιμο ενός χαρακτήρα δακτυλισμού, από την παλέτα δακτυλισμών, πάνω στην κεφαλή της νότας μέσα στην παρτιτούρα. Όταν έχετε επιλέξει πρώτα την κεφαλή της νότας, μπορείτε να προσθέσετε ένα χαρακτήρα δακτυλισμού χρησιμοποιώντας διπλό κλικ. Οι Δακτυλισμοί είναι κανονικό κείμενο στο οποίο μπορεί να γίνει επεξεργασία όπως σε κάθε άλλο κείμενο.

# Μορφοποίηση

# Πλαίσιο

Το Πλαίσιο παρέχει κενό χώρο έξω από τα κανονικά μέτρα. Μπορεί επίσης να περιλαμβάνει κείμενο ή εικόνες. Στο MuseScore υπάρχουν δύο είδη πλαισίου:

Οριζόντιο
  Το οριζόντιο πλαίσιο διασπά ένα σύστημα. Το πλάτος του είναι ρυθμιζόμενο και το ύψος του είναι ίσο με το ύψος του συστήματος. Το οριζόντιο πλαίσιο μπορεί να χρησιμοποιηθεί για να ξεχωρίσει μια coda.
Κάθετο
  Το κάθετο πλαίσιο παρέχει κενό χώρο ανάμεσα σε ή πριν από συστήματα. Το ύψος του είναι ρυθμιζόμενο και το πλάτος του είναι ίσο με το πλάτος του συστήματος. Το κάθετο πλαίσιο χρησιμοποιείται για τοποθέτηση τίτλου, υπότιτλου ή συνθέτη. Εάν δημιουργήσετε έναν τίτλο, αυτόματα τοποθετείται ένα κάθετο πλαίσιο πριν από το πρώτο μέτρο, αν δεν υπάρχει ήδη.

### Δημιουργία πλαισίου

Πρώτα επιλέξτε ένα μέτρο. Η εντολή για την εισαγωγή πλαισίου βρίσκεται στο μενού ``Δημιουργία` → `Μέτρα`` . Το πλαίσιο μπαίνει πριν από το επιλεγμένο μέτρο.

### Διαγραφή πλαισίου

Επιλέξτε το πλαίσιο και πιέστε ``Del``.

### Επεξεργασία πλαισίου

Κάντε διπλό κλικ πάνω στο πλαίσιο για να μπείτε στη `λειτουργία επεξεργασίας`. Εμφανίζεται ένα κουτάκι με το οποίο μπορείτε να σύρετε το μέγεθος του πλαισίου.

Πλαίσιο τίτλου σε `λειτουργία επεξεργασίας`:

# Εικόνα

Μπορείτε να χρησιμοποιήσετε εικόνες για να εικονογραφήσετε παρτιτούρες ή για να προσθέσετε σύμβολα τα οποία δεν περιλαμβάνονται στις πρότυπες παλέτες.

Για να προσθέσετε μια εικόνα σύρτε-και-αφήστε ένα αρχείο εικόνας πάνω στην παρτιτούρα. Το MuseScore υποστηρίζει αρχεία PNG και JPEG και απλά αρχεία SVG. Το MuseScore δεν υποστηρίζει σκίαση ή θολούρα SVG.

# Υποστήριξη

Αυτό το κεφάλαιο περιγράφει πως μπορείτε να βρείτε βοήθεια χρησιμοποιώντας το MuseScore: τα καλύτερα μέρη για να ψάξετε, ο καλύτερος τρόπος για να υποβάλλετε μια ερώτηση στα φόρουμ, καθώς επίσης και συμβουλές για το πως να αναφέρετε ένα λάθος.

# Πως να αναφέρετε λάθη ή να ζητήσετε βοήθεια

Πριν στείλετε κάποιο αίτημα για βοήθεια ή για υποστήριξη στο Φόρουμ:

- Αναζητήστε μια λύση στο Εγχειρίδιο.
- Χρησιμοποιήστε τη λειτουργία εύρεση στην ιστοσελίδα, για να δείτε αν κάποιος άλλος έχει αντιμετωπίσει το ίδιο πρόβλημα στα φόρουμ.
- Εάν στέλνετε μια αναφορά λάθους, προσπαθήστε πρώτα να αναπαραγάγετε το πρόβλημα με την τελευταία πρό-εκδοση. Μπορείτε επίσης να κοιτάξετε στο ιστορικό εκδόσεων για να ελέγξετε εάν έχει ήδη επιδιορθωθεί.

Όταν στέλνετε το αίτημά σας για υποστήριξη ή αναφορά λάθους, παρακαλούμε να περιλαμβάνει όσες περισσότερες από τις παρακάτω πληροφορίες γνωρίζετε:

- Την έκδοση του MuseScore που χρησιμοποιείτε (π.χ. έκδοση 0.9.5) ή τον αριθμό αναθεώρησης εάν χρησιμοποιείτε μια προ-έκδοση (π.χ. αναθεώρηση 1944)
- Το λειτουργικό σύστημα με το οποίο τρέχετε το πρόγραμμα (π.χ. Windows Vista, Mac OS 10.5 ή Ubuntu 9.04)
- Εάν αναφέρετε ένα λάθος, παρακαλούμε περιγράψτε τα ακριβή βήματα τα οποία οδήγησαν στο πρόβλημα (που κάνετε κλικ, ποιά πλήκτρα πιέζετε, τι βλέπετε, κτλ.). Εάν δεν μπορείτε να αναπαραγάγετε το πρόβλημα με αυτά τα βήματα, πιθανόν να μην αξίζει να το αναφέρετε, καθώς ούτε οι προγραμματιστές δεν θα είναι σε θέση να το αναπαράγουν (και να το λύσουν).
- Περιορίστε τις αναφορές σας στον ανιχνευτή θεμάτων σε ένα λάθος ανά αναφορά
- Θυμηθείτε ότι ο στόχος της αναφοράς λαθών δεν είναι μόνο να δείξει το λάθος, αλλά να επιτρέψει και σε άλλους να αναπαράγουν εύκολα το πρόβλημα

# Επαναφορά των εργοστασιακών ρυθμίσεων

Πρόσφατες εκδόσεις του MuseScore έχουν τη δυνατότητα επαναφοράς των καθιερωμένων ενσωματωμένων προεπιλογών ή "εργοστασιακών-ρυθμίσεων". Μερικές φορές αυτό είναι χρήσιμο εάν αλλοιωθούν οι ρυθμίσεις σας. Αυτό δεν είναι ένα φυσιολογικό γεγονός, οπότε είναι καλύτερο να συμβουλευθείτε πρώτα τα φόρουμ δεδομένου ότι μπορεί να υπάρχει κάποια λύση για το πρόβλημά σας, χωρίς να χρειαστεί να επαναρυθμίσετε τα πάντα.

Προειδοποίηση: η επαναφορά των "εργοστασιακών ρυθμίσεων" αφαιρεί τυχόν αλλαγές που έχετε κάνει σε προτιμήσεις, παλέτες, ή ρυθμίσεις παραθύρου.

### Οδηγίες για Windows

1. Εάν έχετε ανοιχτό το MuseScore τότε πρέπει πρώτα να το κλείσετε (``Αρχείο` → `Έξοδος``)
2. Πληκτρολογήστε ``Windows key`+`R`` για να ανοίξετε το παράθυρο διαλόγου Εκτέλεση. (Το Windows key είναι αυτό με το λογότυπο για τα Microsoft Windows.)
3. Κάντε κλικ στο ``Αναζήτηση...``
4. Ψάξτε στον υπολογιστή σας για το mscore.exe. Η τοποθεσία μπορεί να ποικίλει ανάλογα με την εγκατάστασή σας, αλλά είναι μάλλον κάτι παραπλήσιο με το Ο Υπολογιστής Μου > Τοπικός Δίσκος > Αρχεία Προγράμματος > MuseScore > bin > mscore.exe
5. Κάντε κλικ στο ``Άνοιγμα`` για να φύγετε από το παράθυρο διαλόγου Αναζήτηση και να επιστρέψτε στο παράθυρο διαλόγου Εκτέλεση. Το ακόλουθο κείμενο (ή κάτι παραπλήσιο) πρέπει να εμφανιστεί στο παράθυρο του διαλόγου Εκτέλεση: `"C:\Program Files\MuseScore\bin\mscore.exe"`
6. Κάντε κλικ μετά από την αναφορά και προσθέστε ένα κενό που να ακολουθείται από μια παύλα και ένα κεφαλαίο F: `-F`
7. Πιέστε ``OK``

Μετά από μερικά δευτερόλεπτα θα πρέπει να ξεκινήσει το MuseScore και όλες οι ρυθμίσεις να επανέλθουν στις "εργοστασιακές ρυθμίσεις"

### Οδηγίες για Mac OS X

1. Εάν έχετε ανοιχτό το MuseScore τότε πρέπει πρώτα να κλείσετε την εφαρμογή (``Αρχείο` → `Έξοδος``)
2. Από το Open Applications/Utilities/Terminal και πρέπει να εμφανιστεί ένα παράθυρο συνεδρίας Terminal
3. Πληκτρολογήστε, (ή κάντε αντιγραφή/επικόλληση) την ακόλουθη εντολή στη γραμμή του τερματικού σας (να περιλαμβάνει στην αρχή το '/' ):

   `/Applications/MuseScore.app/Contents/MacOS/mscore -F`

Αυτό επαναφέρει όλες τις προτιμήσεις του MuseScore στις εργοστασιακές ρυθμίσεις και αυτόματα ξεκινά η εφαρμογή MuseScore. Τώρα μπορείτε να φύγετε από το Τερματικό, και να συνεχίσετε να χρησιμοποιείτε το MuseScore.

### Οδηγίες για Linux (παρακαλούμε να το προσαρμόσετε σε όλα εκτός από Ubuntu Lucid)

1. Εάν έχετε ανοιχτό το MuseScore τότε πρέπει πρώτα να κλείσετε την εφαρμογή (``Αρχείο` → `Έξοδος``)
2. Από το κύριο μενού του Ubuntu επιλέξτε ``Applications` → `Accessories` → `Terminal``. Πρέπει να εμφανιστεί ένα παράθυρο συνεδρίας Terminal
3. Πληκτρολογήστε, (ή κάντε αντιγραφή/επικόλληση) την ακόλουθη εντολή στη γραμμή του τερματικού σας:

   `mscore -F`

Αυτό επαναφέρει όλες τις προτιμήσεις του MuseScore στις εργοστασιακές ρυθμίσεις και αυτόματα ξεκινά η εφαρμογή MuseScore. Τώρα μπορείτε να φύγετε από το Τερματικό, και να συνεχίσετε να χρησιμοποιείτε το MuseScore.

Για προχωρημένους χρήστες, το κύριο αρχείο προτίμησης MuseScore βρίσκεται στο `~/.config/MusE/MuseScore.ini`